આમ તો પહેલેથી જ મોદી સરકાર લોકસભામાં બહુમત ધરાવે છે, છતાં પણ કોંગ્રેસ અને ટીડીપીએ મોદી સરકાર સામે અવિશ્વાસ પ્રસ્તાવ મૂક્યો છે જેને એનડીએ સરકાર શુક્રવારે પ્રથમ વખત અવિશ્વાસ પ્રસ્તાવનો સામનો કરશે. આ માટે તમામ પાર્ટીઓએ પોતાના સાંસદોને આ કાર્યવાહી દરમિયાન સંસદમાં હાજર રહેવા માટે વ્હીપ જાહેર કર્યું છે. આ બધી ગતિવિધિઓ વચ્ચે શુક્રવારે સવારે નરેન્દ્ર મોદીએ એક ટ્વિટ કર્યું છે. મોદીએ ટ્વિટમાં લખ્યું છે કે, "આજે આપણા સંસદીય લોકતંત્રનો મહત્વપૂર્ણ દિવસ છે. મને આશા છે કે આજના દિવસે સાથી સાંસદો અને સહયોગીઓ રચનાત્મક, સમાવેશક અને વિક્ષેપ વગરની ચર્ચામાં ભાગ લેશે. આ માટેનો શ્રેય આપણે લોકો અને બંધારણના રચયિતાઓને આપીએ છીએ. આખા દેશની આજે આપણા પર ચાંપતી નજર રહેશે."